标题：陆希声
人物简介
希声得二王“拨蹬法”。凡五字：撅、押、钩、格、抵。光后入为翰林供奉，希声犹未达。以诗寄恐光云：“寄言昔日不龟手，应念江头僻拼人。”恐光咸其言引荐。《唐书本传、唐诗纪事飞宣和书谱》 。
人物生平
陆希声学识渊博，商州刺吏郑遇欲任用他，希声不从，隐居义兴。久之，召为右拾遗。当时朝政腐败，财政歉收，州县不尽责，希声上言“当谨视盗贼”。次年，王仙芝反，蔓延数十州，遂不制。希声任歙州(今安徽歙县)刺史。昭宗闻其名，召为给事中，拜户部侍郎、同中书门下平章事(宰相)。后以太子少师辞官。李茂贞等兵犯京师，陆希声以疾避难。再次隐居于义兴湖汉的颐山，筑有别墅，称为“陆相山房”。相传陆希声的读书山房后来改为禅院，即是“金沙寺”，故后人有“陆相读书金沙寺”之说。宋代蒋之奇题其宅有“二十四桥芜没尽，溪边又有古时桥”之句，其居住环境之幽静，当可想见。宋熙宁三年 (公元1070年)赐额“寺圣金沙”。陆希声逝世后，赠尚书左仆射，谥曰文。
寓居义兴
陆希声来义兴寓居后，游遍义兴山水名胜，还在铜官山的君阳洞住过，故自号“君阳遁叟”。他曾于五更起身，手执火把，直登铜官峰顶，观赏太湖日出奇景。他寓居义兴时的著作有《颐山录》和《山居二十七咏》等。在脍炙人口的《桃花谷》一诗中，他以生花彩笔，讴歌了“君阳山下足春风，满谷仙桃照水红。何必武陵源上去，涧边好过落花中”。还有《梅花坞》、《桃溪》等描绘义兴山水风光的诗文。
陆希声《道德经传序》
曰：大道隐，世教衰，天下方大乱。当是时，天必生圣人。圣人忧斯民之不底于治，而扶衰救乱之术作，周之末世其几矣。于是仲尼阐三代之文以扶其衰，老氏据三皇之质以救其乱，其揆一也。盖仲尼之术兴于文，文以治情；老氏之术本于质，质以复性。性情之极，圣人所不能异；文质之变，万世所不能一也。《易》曰：显诸仁。以文为教之谓也。文之为教，其事彰，故坦然明白。坦然明白，则雅言者详矣。《易》曰：藏诸用。以质为教之谓也。质之为教，其理微，故深不可识。深不可识，则妄作者众矣。夫惟老氏之术，道以为体，名以为用，无为无不为，而格于皇极者也。杨朱宗老氏之体，失于不及，以至于贵身贱物。庄周术老氏之用，失于太过，故务欲绝圣弃智。申、韩失老氏之名，而弊于苛缴刻急。王、何失老氏之道，而流于虚无放诞。此六子者，皆老氏之罪人也。而世因谓老氏之指，其归不合于仲尼。故訾其名，则曰槌提仁义，绝灭礼学；病其道，则曰独任清虚，不可以为治。于戏！世之迷，其来远矣！是使老氏受诬于千载，道德不行于当世，良有以也。且老氏本原天地之始，历陈古今之变，先明道德，次说仁义，下陈礼学之失，刑政之烦，言其驯致而然耳。其秉要执本，在乎情性之极。故其道，始于身心，形于家国，终于天下，如此其备也，而惑者尚多云云，岂不谓厚诬哉！昔伏羲氏画八卦，象万物，穷性命之理，顺道德之和。老氏亦先天地，本阴阳，推性命之极，原道德之奥。此与伏羲同其原也。文王观太《易》九六之动，贵刚尚变，而要之以中。老氏亦察太《易》七八之正，致柔守静，而统织以大。此与文王通其宗也。孔子祖述尧舜，宪章文武，导斯民以仁义之教。老氏亦拟议伏羲，弥纶黄帝，冒天下以道德之化，此与孔子合其权也。此三君子者，圣人之极也。老氏皆变而通之，反而合之，研至变之机，探至精之归，斯可谓至神者矣。而王弼以为圣人与道合体，老氏未能体道，故阮籍谓之上贤亚圣之人，盖同于辅嗣。岂以老氏经世之迹未足充其所言耶？斯不然也。于戏！圣人之在世也，有有迹，有无迹。故道之不行也，或危身历聘，以天下为其忧；或藏名飞遁，示世故不能累。有迹无迹，殊途同归。斯实道义之门，非徒相反而已。然则仲尼之所以出，老氏之所以处；老氏之所以默，仲尼之所以语，盖屈伸隐显之极也。二子安能识之哉？司马迁统序众家，以道德为首，可谓知本末矣。班固作《古今人表》，乃诎老氏于第三品。虽其名可诎，而道可贬乎哉？于戏！老氏之术，见弃于当代久矣，斯数子者之由也。且仲尼亲见老氏，叹其道曰“犹龙乎”。从之问礼。诚无间然，著在纪传，后世不能探其意，是以异端之说纷然，盖迷之者不穷其源，故非之者不尽其致。噫！斯传之不作，则老氏之旨或几乎息矣。今故极其致，显其微，使昭昭然与群圣人意相合。有能体其道，用其名，执古以御今，致理如反掌耳。自昔言老氏术者，独太史公近之；为治少得其道，唯汉文耳。其他皮傅诡说，皆不足取。
作品列表
[1]山居（一作房）即事二首　阳羡杂咏十九首·苦行径　阳羡杂咏十九首·梅花坞　阳羡杂咏十九首·石兕台　阳羡杂咏十九首·讲易台　阳羡杂咏十九首·观鱼亭　阳羡杂咏十九首·绿云亭　阳羡杂咏十九首·清辉堂　阳羡杂咏十九首·观妙庵　阳羡杂咏十九首·西阳亭　阳羡杂咏十九首·弄云亭　阳羡杂咏十九首·伏龟堂　阳羡杂咏十九首·桃花谷　阳羡杂咏十九首·含桃圃　阳羡杂咏十九首·茗坡　阳羡杂咏十九首·松岭　阳羡杂咏十九首·桃溪　阳羡杂咏十九首·李径　阳羡杂咏十九首·鸿盘　阳羡杂咏十九首·偃月岭　寄蛩光上人　
代表作品
卷689_1 「山居即事二首」陆希声 
君山苍翠接青冥，东走洮湖上洞庭。茅屋向阳梳白发， 
竹窗深夜诵丹经。涌泉回泬鱼龙气，怪石惊腾鸟兽形。 
为问前时金马客，此焉还作少微星。 
不是幽栖矫性灵，从来无意在膻腥。满川风物供高枕， 
四合云山借画屏。五鹿归来惊岳岳，孤鸿飞去入冥冥。 
君阳遁叟何为乐，一炷清香两卷经。 
卷689_2 「阳羡杂咏十九首。苦行径」陆希声 
山前无数碧琅玕，一径清森五月寒。 
世上何人怜苦节，应须细问子猷看。 
卷689_3 「阳羡杂咏十九首。梅花坞」陆希声 
冻蕊凝香色艳新，小山深坞伴幽人。 
知君有意凌寒色，羞共千花一样春。 
卷689_4 「阳羡杂咏十九首。石兕台」陆希声 
大河波浪激潼关，青兕胡为伏此山。 
遥想楚王云梦泽，蜺旌羽盖定空还。 
卷689_5 「阳羡杂咏十九首。讲易台」陆希声 
年逾知命志尤坚，独向青山更绝编。 
天下有山山有水，养蒙肥遁正翛然。 
卷689_6 「阳羡杂咏十九首。观鱼亭」陆希声 
惠施徒自学多方，谩说观鱼理未长。 
不得庄生濠上旨，江湖何以见相忘。 
卷689_7 「阳羡杂咏十九首。绿云亭」陆希声 
六月清凉绿树阴，小亭高卧涤烦襟。 
羲皇向上何人到，永日时时弄素琴。 
卷689_8 「阳羡杂咏十九首。清辉堂」陆希声 
野人心地本无机，为爱茅檐倚翠微。 
尽日尊前谁是客，秋山含水有清辉。 
卷689_9 「阳羡杂咏十九首。观妙庵」陆希声 
妙理难观旨甚深，欲知无欲是无心。 
茅庵不异人间世，河上真人自可寻。 
卷689_10 「阳羡杂咏十九首。西阳亭」陆希声 
隔林残日照孤亭，玄晏先生酒未醒。 
入夜莫愁迷下路，昔人犹在逐流萤。 
卷689_11 「阳羡杂咏十九首。弄云亭」陆希声 
自知无业致吾君，只向春山弄白云。 
已共此山私断当，不须转辙重移文。 
卷689_12 「阳羡杂咏十九首。伏龟堂」陆希声 
盘崖蹙缩似灵龟，鬼谷先生隐遁时。 
不独卷怀经世志，白云流水是心期。 
卷689_13 「阳羡杂咏十九首。桃花谷」陆希声 
君阳山下足春风，满谷仙桃照水红。 
何必武陵源上去，涧边好过落花中。 
卷689_14 「阳羡杂咏十九首。含桃圃」陆希声 
小圃初晴风露光，含桃花发满山香。 
看花对酒心无事，倍觉春来白日长。 
卷689_15 「阳羡杂咏十九首。茗坡」陆希声 
二月山家谷雨天，半坡芳茗露华鲜。 
春醒酒病兼消渴，惜取新芽旋摘煎。 
卷689_16 「阳羡杂咏十九首。松岭」陆希声 
岭上青松手自栽，已能苍翠映莓苔。 
岁寒本是君家事，好送清风月下来。 
卷689_17 「阳羡杂咏十九首。桃溪」陆希声 
芳草霏霏遍地齐，桃花脉脉自成溪。 
也知百舌多言语，任向春风尽意啼。 
卷689_18 「阳羡杂咏十九首。李径」陆希声 
一径秾芳万蕊攒，风吹雨打未摧残。 
怜君尽向高枝发，应为行人要整冠。 
卷689_19 「阳羡杂咏十九首。鸿盘」陆希声 
落落飞鸿渐始盘，青云起处剩须看。 
如今天路多矰缴，纵使衔芦去也难。 
卷689_20 「阳羡杂咏十九首。偃月岭」陆希声 
山岭依稀偃月形，数层倚石叠空青。 
几回雪夜寒光积，直似金光照户庭。 
卷689_21 「寄z6光上人」陆希声 
笔下龙蛇似有神，天池雷雨变逡巡。 
寄言昔日不龟手，应念江头洴澼人。